ཏིང་ཡེ་ཤན་གྱིས་སྔ་རྗེས་སུ་ཤན་རྩ་རྫོང་ཐར་མ་ཤང་གི་སྤྱི་བདེ་ཞིབ་བཤེར་ས་ཚིགས་དང་གསེར་རྙེད་ཆུས་ཀྱི་གྲོང་བྱང་ཞིབ་བཤེར་ས་ཚིགས་སུ་ཕེབས་ནས་ལས་སྒྲུབ་མི་དམངས་ཉེན་རྟོག་པ་རེ་རེ་བཞིན་དང་ཕྱག་བཏང་གནང་བ་དང་།དཀར་གཙང་ཁ་བཏགས་ཀྱང་གཡོགས་གནང་བ་མ་ཟད།ལྗོངས་ཏང་ཨུད་ཀྱི་ཚབ་ཞུས་ནས་ཁོང་ཚོས་དུས་ཡུན་རིང་པོ་ལས་གནས་བརྟན་སྲུང་དང་ལས་དོན་ཧུར་ཐག་བསྒྲུབས་པར་ཁས་ལེན་གང་ལེགས་གནང་ཞིང་།ཁོང་གིས་དེང་སྐབས་རང་ལྗོངས་འདི་ཉིད་ཁ་ཕྲལ་ལ་ངོ་རྒོལ་བྱེད་པའི་འཐབ་རྩོད་ཀྱི་རྣོ་ངར་ཆེ་ལ་རྙོག་འཛིང་ཆེ་བའི་དུས་མཚམས་སུ་སླེབས་ཡོད།རེ་བར་ཚང་མས་ཐོག་མའི་བསམ་འདུན་མ་བརྗེད་པར་འགན་འཁྲི་བློ་ལ་བརྟན་པོར་འཆང་བ་དང་བསྟུད་མར་དམག་འཐབ་རྒྱག་པ་དང་བློས་གཏོང་བྱ་རྒྱུར་མི་སྐྲག་པའི་སྤྱོད་ཚུལ་བཟང་པོ་མུ་མཐུད་དར་སྤེལ་བཏང་སྟེ།སྤྱི་ཚོགས་བརྟན་ལྷིང་སྲུང་སྐྱོང་དང་འགྲིམ་འགྲུལ་བདེ་འཇགས་འགན་ལེན་ཡོང་རྒྱུར་ལེགས་སྐྱེས་དེ་བས་ཆེ་བ་འབུལ་དགོས་ཞེས་གསུངས་པ་རེད།